ai4bharat/Pralekha huggingface dataset:
माहिती आणि प्रसारण मंत्रालय
ROB  व पत्र सूचना कार्यालय  यांचा संयुक्तरित्या “फेसलेस ई-असेसमेंट: प्रामाणिकपणाचा सन्मान” यावर वेबिनार
फेसलेस ई-असेसमेंट प्रणाली ही कर छाननीतील मानवी हस्तक्षेप टाळून आमुलाग्र बदल घडवून आणेल, उद्योगक्षेत्र आणि संपत्ती निर्माण करणाऱ्यांमध्ये विश्वास उत्पन्न करण्यास सहाय्य करेल : अध्यक्ष, CII- गोवा
मुंबई, 24 ऑगस्ट 2020
“ही अशी योजना आहे ज्यात छाननी होईल तीसुद्धा करदात्याला छाननी अधिकारी कोण आहे याची जाणीव न देता आणि त्याचप्रकारे यात कोणत्याही प्रकारचा मानवी हस्तक्षेप होणार नाही”, अशाप्रकारे आयकर विभाग, बंगळुरू येथील सहआयुक्त डॉक्टर विनोद शर्मा यांनी नवीन “फेसलेस ई-असेसमेंट: प्रामाणिकपणाचा सन्मान” या नव्या योजनेचे वर्णन केले. ‘थेट करांच्या आखाड्यातील डाव पालटणारा खेळाडू’, असा या योजनेचा गौरव करताना कॉन्फेडरेशन ऑफ इंडियन इंडस्ट्रीजचे  अध्यक्ष ब्लेज कोस्टाबिर म्हणाले की या नवीन पद्धतीत एकसमान हाताळणी व कायद्याची एकसमान अंमलबजावणी यांची हमी मिळेल, त्याबरोबरच प्रामाणिक करदात्यांच्या छळवणुकीच्या शक्यतेला ही पूर्णविराम मिळाला आहे. ‘फेसलेस ई-असेसमेंट: प्रामाणिकपणाचा सन्मान’ या रिजनल आउटरिच ब्युरो  व केंद्रीय माहिती आणि प्रसारण मंत्रालयाच्या अखत्यारीतील पत्र सूचना कार्यालय  यांच्या तर्फे आयोजित वेबिनारमध्ये दोघे आज बोलत होते.
वेबिनारमध्ये बोलताना कोस्टाबिर म्हणाले, ”प्रत्यक्ष आणि अप्रत्यक्ष करासंदर्भात कररचना सुधारणांना गेल्या काही वर्षात केंद्र सरकार प्राधान्य देत आहे. ‘फेसलेस ई-असेसमेंट व्यवस्था’ ही एक प्रकारे स्वयंचलित असलेली व्यवस्था प्रगतिशील कार्यक्षेत्राच्या संकल्पनेवर अवलंबून आहे.”
प्रशिक्षण आणि जनजागृती ही या नवीन योजनेसाठी आवश्यक आहे आणि याशिवाय राज्य पातळीवरची न्यायालय तसेच लवादाकडील प्रकरणे यांचाही विचार करावा लागेल असे कोस्टाबिर यांनी अधोरेखित केले. याशिवाय करदाता एका भाषेत कर निर्धारण भरू शकतो. आणि ते छाननीसाठी देशाच्या दुसऱ्या भागात घेतले जाऊ शकते. या पद्धतीत देशातील बहुभाषिकत्व अडचणीचे ठरू शकते, अश्या काही समस्यांचा त्यांनी उल्लेख केला.
एका प्रश्नाच्या उत्तरात सहआयुक्तांनी या योजनेअंतर्गत दोन प्रकारची प्रकरणे येऊ शकणार नाहीत असे नमूद केले. ही म्हणजे आंतरराष्ट्रीय करपद्धत लागू असणारी प्रकरणे आणि आयकर विभागाला विशेष शोध घेणे आवश्यक असणारी प्रकरणे. याशिवाय या योजनेतील अनेक छोट्या-छोट्या बाबींवर अद्याप काम सुरू आहे, असे सांगून सहआयुक्तांनी संबंधितांकडून येणाऱ्या सूचनांचे स्वागत केले. या संबंधीची मानक कार्यप्रणाली ठरवताना आयकर विभागाला त्या उपयोगी पडतील असे त्यांनी स्पष्ट केले.
वेबीनारच्या लिंकसाठी इथे क्लिक करा .
B.Gokhale /V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 219.46 cr Total Vaccine doses  have been administered so far under Nationwide Vaccination Drive
- 4,90,711 doses administered in last 24 hours
- India's Active caseload currently stands at 25,510
- Active cases stand at 0.06%
- Recovery Rate currently at 98.76%
- 2,579 recoveries in the last 24 hours increases Total Recoveries to 4,40,82,064
- 2,141 new cases recorded in the last 24 hours
- Daily positivity rate 
- Weekly Positivity Rate 
- 89.94 cr Total Tests conducted so far; 2,51,515 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 20 ऑक्टोबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 219.46  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.11  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 25,510 इतकी आहे, ती देशाच्या एकूण रुग्णसंख्येच्या तुलनेत 0.6% इतकी आहे. परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 2,579 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,82,064 झाली आहे.
गेल्या 24 तासात 2,141 नव्या कोरोना रुग्णांची नोंद झाली.
गेल्या 24 तासात एकूण 2,51,515 चाचण्या करण्यात आल्या. भारताने आतापर्यंत एकूण 89.94  कोटींपेक्षा जास्त चाचण्या केल्या आहेत. साप्ताहिक पॉझिटिव्हिटी दर सध्या 0.97% तर दैनंदिन पॉझिटिव्हिटी दर 0.85% आहे.S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत एकूण लसीच्या 218.88 मात्रा  देण्यात आल्या.
गेल्या 24 तासांत लसीच्या 3,97,407 मात्रा देण्यात आल्या.
देशात सध्या 30,362 रुग्ण उपचाराधीन
उपचाराधीन रुग्णांचे प्रमाण सध्या 0.07%
सध्या रुग्ण बरे होण्याचे प्रमाण 98.75%
गेल्या 24 तासांत 3,908 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या 4,40,47,344
गेल्या 24 तासात 1,997 नव्या कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.64 कोटी कोविड चाचण्या करण्यात आल्या गेल्या 24 तासात एकूण 2,13,123 कोविड चाचण्या करण्यात आल्या.
वाणिज्य आणि उदयोग मंत्रालय
घाऊक किंमतीवर आधारित निर्देशांक 
(नवी दिल्ली, 14 ऑगस्ट 2018
जुलै 2018 मध्ये घाऊक किंमतीवर आधारित निर्देशांक 0.4 टक्क्यांनी वाढून 119.7  इतका राहिला.
चलनवाढ
घाऊक किंमतीवर आधारित चलनवाढीचा दर जुलै 2018 मध्ये 5.09 टक्के राहिला. जून 2018 मध्ये हा दर 5.77 टक्के तर जुलै 2017 मध्ये 1.88 टक्के होता.
प्राथमिक वस्तू
या प्रमुख गटाचा निर्देशांक जुलै महिन्यात 1.3 टक्के वाढून 134.9 इतका राहिला.
इंधन आणि वीज
या प्रमुख गटाचा निर्देशांक जुलै महिन्यात 0.3 टक्के वाढून 104.4 इतका राहिला.
उत्पादित वस्तू
या प्रमुख गटाचा निर्देशांक 0.1 टक्के वाढून 117.4 इतका राहिला.
घाऊक किंमतीवर आधारित अन्नधान्य चलनवाढीचा दर जुलैमध्ये वाढून 0.86 टक्के इतका राहिला. जूनमध्ये हा दर 1.56 टक्के होता.
मे महिन्याचा अंतिम निर्देशांक
मे महिन्यात घाऊक किंमतींवर आधारित निर्देशांक 118.3 तर चलनवाढीचा दर 4.78 टक्के इतका राहिला.
B.Gokhale/S.Kane/P.Kor
इलेक्ट्रॉनिक्स आणि माहिती तंत्रज्ञान मंत्रालय
व्हॉटस अॅपवरील माय जीओव्ही हेल्प डेस्कवर नागरिकांना डिजी-लॉकर सुविधा उपलब्ध होणार
पॅन कार्ड, वाहन चालक परवाना, वाहन नोंदणी प्रमाणपत्र यासारखी अन्य डिजी-लॉकर कागदपत्र नागरिकांना डाउनलोड करता येणार
व्हॉटस अॅपवरील माय जीओव्ही हेल्प डेस्कच्या माध्यमातून पंतप्रधान नरेंद्र मोदी यांच्या डीजीटल इंडिया आणि सुकर जीवनाच्या दृष्टीकोनाला अधिक बळ
नवी दिल्ली, 23 मे 2022
सरकारी सेवा सहज उपलब्ध, सर्वसमावेशक, पारदर्शक आणि सुलभ राखण्याच्या दृष्टीने महत्वाचे पाउल म्हणून नागरिकांना व्हॉटस अॅपवरील माय जीओव्ही हेल्प डेस्कच्या माध्यमातून डिजी-लॉकर सुविधा उपलब्ध करणार असल्याचे माय जीओव्ही मंचाने आज घोषित केले. या अंतर्गत डिजी-लॉकर खात्याचे प्रमाणीकरण, पॅन कार्ड, वाहन चालक परवाना, वाहन नोंदणी प्रमाणपत्र आणि अन्य डिजी-लॉकर कागदपत्र डाउनलोड करणे यासारख्या सेवा नागरिकांना व्हॉटस अॅप वर उपलब्ध होतील.
पंतप्रधान नरेंद्र मोदी यांच्या नेतृत्वाखालील सरकार डिजिटल भारत योजनेच्या माध्यमातून नागरिकांचे “जीवन सुकर” करण्यासाठी काम करत आहे. या संदर्भात व्हॉटस अॅपवरील वरील माय जीओव्ही हेल्प डेस्क हे प्रशासन आणि सरकारी सेवा नागरिकांच्या हाताच्या बोटावर आणण्याच्या दिशेने महत्वाचे पाउल आहे.
या सेवेच्या मदतीने नागरिकांना पुढील कागदपत्रे घरबसल्या सुरक्षितपणे सहज हाताळता येतील.
1. पॅन कार्ड
2. वाहन चालक परवाना
3. सीबीएसई इयत्ता X वी उत्तीर्णता प्रमाणपत्र
4. वाहन नोंदणी प्रमाणपत्र 
5. जीवन विमा- दुचाकी
6. इयत्ता X वी गुण पत्रिका
7. इयत्ता XII वी गुण पत्रिका
8. विमा कागदपत्र 
देशभरातील व्हॉटस अॅप वापरकर्ते चॅट बॉट वर ‘नमस्ते अथवा हाय किंवा डीजी लॉकर’ असा संदेश +91 9013151515 या व्हॉटस अॅप क्रमांकावर पाठवून या सुविधेचा लाभ घेऊ शकतील.
मार्च 2020 मध्ये उद्घाटन झाल्यापासून व्हॉटस अॅप वरील माय जीओव्ही हेल्प डेस्कने  नागरिकांना कोविड बाबतची विश्वासार्ह माहिती, लसीकरण नोंदणी आणि लसीकरण प्रमाणपत्र डाउनलोड करणे यासह अन्य सुविधा उपलब्ध केल्या असून ते कोविड-19 विरोधातील उपयुक्त साधन ठरले आहे.
डीजी लॉकर वर आतापर्यंत 100 दशलक्षांहून अधिक नागरिकांनी नोंदणी केली असून 5 अब्जाहून अधिक कागदपत्रे वितरीत करण्यात आली आहेत. व्हॉटस अॅपवरील ही सेवा विश्वासार्ह माहिती, व्हॉटस अॅप वरील कागदपत्रे मोबाईल फोनच्या माध्यमातून उपलब्ध करून नागरिकांना ‘डिजिटल सक्षम’ बनवेल. सार्वजनिक सेवांचे सुलभीकरण आणि सुव्यवस्थित वितरण करण्याच्या पंतप्रधान नरेंद्र मोदी यांच्या संकल्पनेशी हे सुसंगत आहे.
N.Chitale/R Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 389
रेल्वे मंत्रालय
मुंबई - अहमदाबाद हायस्पीड रेल्वे प्रकल्पाच्या प्रगतीचा आढावा घेण्यासाठी या प्रकल्पा संबंधीच्या संयुक्त कार्यगटाची 6 वी बैठक आज झाली
नवी दिल्ली, 16 सप्टेंबर 2022
मुंबई-अहमदाबाद हायस्पीड प्रकल्पा संबंधीच्या संयुक्त कार्यगटाची सहावी बैठक आज झाली. रेल्वेचे मुख्य आयुक्त आणि रेल्वे बोर्डाचे मुख्य कार्यकारी अधिकारी व्ही.के. त्रिपाठी आणि जपानचे राजदूत सतोशी सुझुकी यांनी या बैठकीचे संयुक्तपणे अध्यक्ष पद भूषविले.
या बैठकीत प्रकल्पाच्या प्रगतीचा आढावा घेण्याबरोबरच प्रकल्पाशी संबंधित विविध विषयांवरील निर्णयांना मान्यता देण्यात आली. त्याचबरोबर या गटाने हाय स्पीड प्रकल्पाशी संबंधित सहकार्याच्या विविध मुद्यांवर देखील चर्चा केली.
S.Patil /V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंह यांनी लाल बहादुर शास्त्री राष्ट्रीय प्रशासन अकादमी येथे 95व्या फाउंडेशन अभ्यासक्रमाच्या समारोप समारंभाला संबोधित केले
नवी दिल्ली, 18 डिसेंबर 2020
केंद्रीय राज्यमंत्री  डॉ. जितेंद्र सिंह म्हणाले की, पंतप्रधान नरेंद्र मोदींचे सुशासनाचे स्वप्न देशातील नागरी सेवांसाठीच्या मिशन कर्मयोगी आणि आरंभ सारख्या नव्या उपक्रमांमधून प्रतिबिंबित होते. लाल बहादूर शास्त्री राष्ट्रीय प्रशासन अकादमी येथे 95 व्या फाउंडेशन अभ्यासक्रमाच्या समारोप समारंभाला संबोधित करताना ते म्हणाले की कोरोना महामारीच्या कठीण काळात झालेल्या प्रशिक्षणाने प्रतिकूल परिस्थितीतून खरे नैतिक आचरण समोर आणले.
या फाउंडेशन अभ्यासक्रमातील एकूण 428 अधिकारी प्रशिक्षणार्थींपैकी 136 म्हणजेच अंदाजे 32% महिला आशेत याबद्दल त्यांनी समाधान व्यक्त केले. डॉ.जितेंद्र सिंह म्हणाले की, पंतप्रधान नरेंद्र मोदी यांनी पदभार स्वीकारल्यानंतर गेल्या सहा-सात वर्षांत महिला सक्षमीकरणाला गती मिळाली आहे. या सरकारने आयुष्मान भारत, मृदा आरोग्य पत्रिका किंवा अंतर्देशीय जलमार्ग यासारख्या खास तज्ज्ञांची आवश्यकता असलेल्या अनेक महत्वाकांक्षी योजना सुरू केल्यामुळे अभियांत्रिकी पार्श्वभूमी असलेल्या 245 अधिकाऱ्यांचे अस्तित्व सुशासन पद्धतीला अधिक गती देईल असेही त्यांनी अधोरेखित केले.
डॉ. जितेंद्र सिंह म्हणाले की, अधिकाऱ्यांना नवभारताचे शिल्पकार होण्याची संधी आहे, ज्याचा पाया पंतप्रधान नरेंद्र मोदी यांनी रचला आहे. ते म्हणाले, गेल्या 5 ते 6 वर्षात पंतप्रधानांनी भारतातील नोकरशाहीला नवीन दिशा व मार्ग देण्यासाठी अनेक नवीन उपक्रम आणि संशोधन हाती घेतले. दोन वर्षांपूर्वी भारतीय प्रशासकीय सेवेतील अधिकाऱ्यांसाठी त्यांच्या कारकीर्दीच्या सुरुवातीच्या काळात तीन महिन्यांच्या सहाय्यक सचिव पदाच्या कार्यकाळाने त्यांची क्षमता वाढवण्यात मोठी भर घातली.
ते पुढे म्हणाले, नागरी सेवेतील नोकरदारांना परिवर्तनाचे नेतृत्व करण्यास आणि विभाग आणि क्षेत्रांत अखंडपणे कार्य करण्यास सक्षम बनवण्याच्या दृष्टीने, आरंभ नावाचा कॉमन फाउंडेशन कोर्स  2019 मध्ये 94 व्या फाउंडेशन कोर्सचा एक भाग म्हणून सुरू करण्यात आला.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
संरक्षण मंत्रालय
बांगलादेशच्या नौदल प्रमुखांची पश्चिमी नौदल कमांड मुख्यालयाला भेट
मुंबई, 28 ऑक्टोबर 2021
बांगलादेशचे नौदल प्रमुख ॲडमिरल एम शाहीन इकबाल, यांनी 27 ऑक्टोबर 2021 रोजी पश्चिमी नौदल कमांड मुख्यालयाला भेट दिली आणि पश्चिमी नौदल कमांडचे प्रमुख आणि ध्वज अधिकारी व्हाईस ॲडमिरल आर. हरी कुमार यांच्याशी चर्चा केली. 1971 मध्ये झालेल्या बांगलादेश स्वातंत्र्य युद्धाचे हे सुवर्ण महोत्सवी वर्ष आहे. म्हणूनच सध्याची बांगलादेशच्या नौदल प्रमुखांची 22 ते 29 ऑक्टोबर 2021 या कालावधीतील भारताला भेट ही विशेष आहे.
यावेळी दोन्ही अधिकाऱ्यांनी अनेक बाबींवर चर्चा केली. दोन देशांमध्ये असलेले सहयोगाचे बंध दृढ करणे, परस्परांची कार्यशैली, प्रशिक्षण, दहशतवाद विरोधी सहकार्य आणि एकूणच सर्वंकष धोरणात्मक भागीदारीचा भाग म्हणून असलेले द्विपक्षीय सहकार्य यासारख्या बऱ्याच गोष्टींवर त्यांची चर्चा झाली. भारत आणि बांगलादेश यामध्ये एकसमान इतिहास, संस्कृती आणि भाषा यांचा बंध आहे. 1971 च्या युद्धात या देशांमधील सहकार्याचा दोन्ही देशांमध्ये अजूनही अभिमानाने उल्लेख केला जातो.
1971 मध्ये बांगलादेशाच्या स्वातंत्र्ययुद्धात भाग घेतल्याबद्दल भारताला अभिमान वाटतो. या युद्धात बांगलादेशाच्या जनतेने बजावलेली भूमिका आणि त्यांनी केलेला त्याग याबद्दल भारताला अत्यंत आदर आहे, असे हरी कुमार यांनी चर्चेदरम्यान स्पष्ट केले. बांगलादेश स्वातंत्र्याच्या या सुवर्ण महोत्सवी वर्षाचे भारतीयसुद्धा आनंदाने स्वागत करत आहेत. आणि बांगलादेशाच्या सुवर्ण महोत्सवी स्वातंत्र्य वर्षानिमित्त अनेक कार्यक्रम आयोजित केले जात आहेत असेही त्यांनी सांगितले.
2022 या वर्षात बांगलादेशला भरणार असलेला आंतरराष्ट्रीय आरमार अभ्यास यशस्वी होण्यासाठी आवश्यक ते सर्व सहकार्य करण्याचे आश्वासन नौदल प्रमुखांनी भेटीवर आलेल्या बांगलादेशच्या नौदल प्रमुखांना दिले . नौदल प्रमुख कोची येथील ASW विद्यालयाचे माजी विद्यार्थी असल्यामुळे दोन्ही नौदलामधील प्रशिक्षणादरम्यानच्या सहकार्याची प्रशंसा करत त्यांनी या दोन्ही देशाचे नौदल विशेष मोहिमा डायविंग, हवाई तंत्रज्ञान आदी बाबींमध्ये एकमेकांना प्रशिक्षित करत असल्यास बद्दल समाधान व्यक्त केले.
बांगलादेशचे नौदल प्रमुख आणि त्यांच्या पत्नी यांनी नौदलाच्या सुविधांचा आढावा घेतला आणि एन डब्ल्यू डब्ल्यू ए अर्थात नौदल सहचरी कल्याण संस्थेविषयी माहिती दिली.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
अर्थ मंत्रालय
मुंबईत नरिमन पॉइंट येथील एअर इंडिया इमारत स्थित सीजीएसटी मुंबई दक्षिण आयुक्तालय येथे दक्षता जनजागृती सप्ताह-2022
मुंबई, 8 नोव्हेंबर 2022
भारताचे लोहपुरुष सरदार वल्लभभाई पटेल यांच्या जयंतीनिमित्त आणि केंद्रीय दक्षता आयोग आणि केंद्रीय अप्रत्यक्ष कर मंडळाच्या निर्देशानुसार, सीजीएसटी मुंबई दक्षिण आयुक्तालय येथे 31.10.2022 ते 06.11.2022 दरम्यान “विकसित राष्ट्रासाठी भ्रष्टाचारमुक्त भारत” या संकल्पनेवर आधारित दक्षता जनजागृती सप्ताह – 2022 साजरा करण्यात आला.
दक्षता जनजागृती सप्ताह 2022 च्या प्रारंभी,दक्षिण मुंबईच्या अधिकारी आणि कर्मचार्यांनी नरिमन पॉइंट येथील एअर इंडिया इमारतीच्या 15 व्या मजल्यावरील मुख्य कार्यालयाच्या कॉन्फरन्स हॉलमध्ये आणि मेहेर बिल्डिंग आणि ओल्ड कस्टम हाऊस येथील कार्यालयांमध्ये एकतेची शपथ घेतली.
1.11.2022 रोजी, एअर इंडिया सभागृहात दक्षता जनजागृती सप्ताह-2022 च्या "विकसित राष्ट्रासाठी भ्रष्टाचारमुक्त भारत” या संकल्पनेवर चर्चासत्र आयोजित करण्यात आले होते. यावेळी न्यायमूर्ती  अंबादास जोशी, लोकायुक्त, गोवा यांचे या संकल्पनेवर बीजभाषण झाले. भ्रष्टाचाराविरोधात लढण्याच्या विविध पैलूंवर त्यांनी आपले अनुभव आणि विचार मांडले. सीजीएसटी मुंबई विभागाचे मुख्य आयुक्त डी.के.श्रीनिवास, दक्षिण मुंबई सीजीएसटी संचालनालयाचे प्रधान आयुक्त यू. निरंजन आणि लेखा आयुक्त पी. मोहन राव हे देखील उपस्थित होते. चर्चासत्रादरम्यान , वक्त्यांनी भ्रष्टाचाराची राजकीय, आर्थिक आणि सामाजिक कारणे आणि त्याचा भारतीय अर्थव्यवस्थेवर होणारा दुष्परिणाम यांसारखे विविध पैलू अधोरेखित केले. तसेच अति सूक्ष्म आणि सूक्ष्म स्तरावर या धोक्याचा सामना करण्यासाठी मंत्रालय आणि विभागाने उचललेल्या पावलांचा देखील उल्लेख करण्यात आला. कोविडच्या काळात सीजीएसटी विभागांनी डिजिटायझेशनवर अधिक लक्ष केंद्रित केले , त्यामुळे व्यापारातील कर्मचार्यांचा प्रत्यक्ष सहभाग कमी होतो. यामुळे केवळ व्यापार सुलभ होत नाही तर विभागाच्या दैनंदिन कामकाजातही पारदर्शकता वाढली आहे.
या सप्ताहादरम्यान, सीसीएस सीसीए नियम, 1965 आणि सीसीएस आचार नियम, 1964 बाबत माहिती देण्यासाठी आणि जनजागृती करण्याच्या उद्देशाने आयुक्तालयातील अधिकारी आणि कर्मचाऱ्यांसाठी प्रश्नमंजुषा, घोषवाक्य स्पर्धा , भित्तीपत्रिका स्पर्धांसह विविध उपक्रमांचे आयोजन करण्यात आले होते जेणेकरून कर्मचार्यांमध्ये प्रामाणिकपणा आणि योग्यतेची भावना निर्माण होईल. या सर्व कार्यक्रमात सीजीएसटी मुंबई दक्षिण आयुक्तालयाचे अधिकारी आणि कर्मचारी उत्साहाने सहभागी झाले होते.
4.11.2022 रोजी मरीन लाईन्स येथे मुंबई दक्षिण आणि लेखापरीक्षण आयुक्तालयाच्या अधिकारी आणि कर्मचार्यांच्या वॉकेथॉनने सप्ताहाचा समारोप झाला . यामधून मोठ्या प्रमाणावर सामान्य जनतेपर्यंत “विकसित राष्ट्रासाठी भ्रष्टाचारमुक्त भारत” हा संदेश पोहोचवण्यात आला. दक्षिण मुंबई सीजीएसटी आयुक्तालयाचे प्रधान आयुक्त यू. निरंजन , सीजीएसटीचे अतिरिक्त आयुक्त राजीव गर्ग, सीजीएसटीच्या अतिरिक्त आयुक्त प्रियदर्शिका श्रीवास्तव , लेखा परीक्षण विभागाचे सह आयुक्त आनंद गोखले यांच्यासह वरिष्ठ अधिकारी व कर्मचारी सहभागी झाले होते.PIB Mumbai | N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
अन्न प्रक्रिया उदयोग मंत्रालय
'आजादी का अमृत महोत्सव` अंतर्गत अन्न प्रक्रिया उद्योग मंत्रालयाने आयोजित केला अन्न प्रक्रिया सप्ताह
भारताच्या स्वातंत्र्याच्या 75 व्या वर्षानिमित्त भारत सरकार `आजादी का अमृत महोत्सव` साजरा करीत आहे. या उत्सवाचा एक भाग म्हणून, अन्न प्रक्रिया उद्योग मंत्रालय 6 सप्टेंबर 2021 ते 12 सप्टेंबर 2021 या काळात अन्न प्रक्रिया सप्ताह साजरा करीत आहे, ज्या अंतर्गत मंत्रालयाने विविध कार्यक्रमांचे आयोजन केले आहे.
अन्न प्रक्रिया उद्योग मंत्रालयाच्या आठवडाभर चाललेल्या कार्यक्रमांचा एक भाग म्हणून, पीएमएफएमई योजनेअंतर्गत उत्तर प्रदेशातील 135 बचतगट सदस्यांसाठी रुपये 43 लाख 20 हजार बीज भांडवल रक्कम आज एसआरएलएमच्या जिल्हा प्रकल्प व्यवस्थापन युनिटमध्ये  हस्तांतरित करण्यात आली.
भारत सरकारच्या अन्न प्रक्रिया उद्योग मंत्रालय आणि पशुसंवर्धन आणि दुग्धव्यवसाय मंत्रालयाने `एक जिल्हा एक उत्पादन` अंतर्गत दूध प्रक्रिया आणि मूल्यवर्धन या विषयावर राष्ट्रीय वेबिनार देखील आयोजित केला होता.
याशिवाय, पीएमएफएमई योजनेचे लाभार्थी गजानन एग्रो इंडस्ट्रीजचे गौरव अशोक म्हेत्तर यांची यशोगाथा `आत्मनिर्भर एन्टरप्रायजेस` मालिकेतील मंत्रालयाच्या समाज माध्यम व्यासपीठावर प्रकाशित करण्यात आली.
अन्न प्रक्रिया सप्ताहांतर्गत प्रक्रिया केलेल्या खाद्यपदार्थांवरील जनजागृती मोहिमेचा एक भाग म्हणून वाया जाणाऱ्या अन्नाविषयी जागरुकता निर्माण करणारी एक ध्वनिचित्रफीत समाज माध्यमांवर देखील प्रसिद्ध करण्यात आली.
कार्मिक, सार्वजनिक तक्रार आणि निवृत्ती वेतन मंत्रालय
दहशतवाद्यांचा बीमोड अखेर दहशतवादानेच होतो- केंद्रीय मंत्री डॉ जितेंद्र सिंह
नवी दिल्ली, 22 मार्च 2023
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय , कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ. जितेंद्र सिंह म्हणाले की, दहशतवाद्यांचा बीमोड अखेर दहशतवादानेच होतो. जम्मू आणि काश्मीरचा असल्यामुळे ते खात्रीने सांगू शकतात की दहशतवादी पळून जात आहेत आणि दहशतवाद अंतिम टप्प्यात आला आहे असे त्यांनी सांगितले.
शहीद-ए-आझम भगतसिंह , राजगुरु आणि सुखदेव यांना आदरांजली अर्पण करण्यासाठी नवी दिल्ली येथे आयोजित “बसंती चोला दिवस” कार्यक्रमात डॉ. जितेंद्र सिंह आज बोलत होते. अंतर्गत विरोधामुळे अखेर भारतातून बाहेर पडावे लागल्याने ब्रिटीशांची दहशतवादी राजवट संपुष्टात आली, याकडे त्यांनी लक्ष वेधले.
भगतसिंह हे 20 व्या शतकातील पहिले मानवाधिकार कार्यकर्ते होते, तेव्हा मानवी हक्कांची संकल्पना अस्तित्वात देखील आली नव्हती, ते काळाच्याही खूप पुढे होते, असे डॉ जितेंद्र सिंह म्हणाले. हुतात्मा आणि स्वातंत्र्यसैनिक याशिवाय भगतसिंह हे एक महान विचारवंत आणि तत्त्वज्ञ देखील होते आणि त्यांच्या लेखनात आणि विचारांमध्ये गांधी आणि कार्ल मार्क्स या दोघांचेही मिश्रण होते, असे त्यांनी सांगितले.
एसबीएस फाउंडेशन म्हणून ओळखल्या जाणाऱ्या शहीद भगतसिंह सेवा दलाच्या योगदानाच्या सामाजिक कार्याचे डॉ जितेंद्र सिंह यांनी कौतुक केले. कोविड महामारीच्या काळात प्रत्यक्ष काम करताना दिसणारी एसबीएस ही एकमेव संस्था होती , हे त्यांनी अधोरेखित केले.S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
आरोग्य आणि कुटुंब कल्याण मंत्रालय
केंद्रीय आरोग्य मंत्रालयाने 16 राज्यांमधील कम्युनिटी रेडिओ स्टेशनबरोबर संवाद जागरूकता कार्यशाळा आयोजित केली
कम्युनिटी रेडिओ स्टेशननी कोविड लसीकरणावर नाविन्यपूर्ण कार्यक्रम तयार करण्याचे आणि कोविड सुयोग्य वर्तनाबाबत लोक चळवळ निर्माण करण्याचे केले आवाहन
नवी दिल्ली, 25 जुलै 2021
युनिसेफच्या सहकार्याने केंद्रीय आरोग्य व कुटुंब कल्याण मंत्रालयाने 16 राज्यांमधील कम्युनिटी रेडिओ स्टेशनच्या प्रतिनिधींबरोबर संवाद जागरूकता कार्यशाळा आयोजित केली होती. संकल्पना आधारित सत्रामध्ये कोविड सुयोग्य वर्तनाबाबत अर्थपूर्ण जागरूकता मोहीम आखण्याची आणि देशातील दुर्गम भागात राहणाऱ्या आणि पोहचण्यास कठीण असणार्या समुदायांमध्ये विशेषत: कोविड लस आणि लसीकरणाबाबत गैरसमज दूर करण्याची गरज अधोरेखित करण्यात आली.
या सत्राला केंद्रीय आरोग्य मंत्रालयाचे सहसचिव लव अग्रवाल यांनी संबोधित केले. त्यांनी जगातील सर्वात मोठ्या लसीकरण मोहिमेला पाठिंबा देण्यात कम्युनिटी रेडिओ स्टेशनच्या योगदानाची दखल घेतली. श्रोत्यांसाठी कोविड लसीकरणावर माहितीपर कार्यक्रम प्रसारित करुन कम्युनिटी रेडिओ स्टेशनच्या प्रयत्नांमुळे प्रौढांसाठीच्या लसीकरणात वाढ झाल्याचे ते म्हणाले.
प्रादेशिक भाषेतील सीआरएस कार्यक्रमांचा उद्देश समुदायाला कोविड सुयोग्य वर्तनाचे महत्त्व सांगणे, लसींशी संबंधित गैरसमज आणि चुकीची माहिती दूर करणे आणि लसीच्या प्रगतीबद्दल जागरूकता निर्माण करणे हा असून यामुळे भारतातील बर्याच आदिवासी जिल्ह्यांमध्ये लसीकरण वाढले आहे.
कम्युनिटी रेडिओ स्टेशन्सना समुदायामध्ये लसीबाबत विश्वास अधिक दृढ करण्यासाठी सामुदायिक नेतृत्वाखालील सकारात्मक उपक्रम आणि रोल मॉडेल्स अधोरेखित करण्याचे आवाहन करण्यात आले. कोविडशी जोडलेल्या मानसिक आरोग्याच्या विषयाकडेही लक्ष देण्यात आले. राज्य आणि राष्ट्रीय स्तरावरील विषय तज्ज्ञांच्या मदतीने माहितीपर कार्यक्रमांद्वारे समुदायांमधील मानसिक आरोग्याच्या समस्या सोडवण्याच्या सामूहिक जबाबदारीवर भर देण्यात आला.
दुसरी लाट अद्याप ओसरली नसल्यामुळे सीआरएसना श्रोत्यांना कोविड सुयोग्य वर्तनाचे काटेकोरपणे पालन करण्याबाबत सातत्याने सांगण्याचे आवाहन करण्यात आले. आरोग्य सूचनांकडे दुर्लक्ष केल्यास विषाणू परत हल्ला करू शकतो. सीआरएसमधील सहभागींना नाविन्यपूर्ण कार्यक्रम तयार करण्यासाठी आणि समुदायिक भूमिकेचे रोल मॉडेल दाखवून लोक चळवळ निर्माण करण्यासाठी प्रोत्साहित करण्यात आले.
यावेळी सहभागींनी प्रेक्षकांबरोबर संवादाचे त्यांचे अनुभव सांगितले आणि त्यांनी कोविड लसीकरणाबाबत त्यांच्या चिंता , काळजी कशी दूर केली आणि त्यांना लसीकरण करण्यास कसे प्रवृत्त केले याबाबत माहिती दिली. केंद्रीय आरोग्य मंत्रालयाच्या सहसचिवांनी त्यांच्या विविध प्रश्नांची उत्तरे दिली आणि प्रदेशांत विश्वासार्ह माहितीचे जाळे व्यापक करण्यात त्यांनी केलेल्या प्रयत्नांचे कौतुक केले.
केंद्रीय आरोग्य व कुटुंब कल्याण मंत्रालय, माहिती आणि प्रसारण मंत्रालय, पत्र सूचना कार्यालय, दूरदर्शन, आकाशवाणी आणि युनिसेफचे वरिष्ठ अधिकारीही या संवाद सत्राला उपस्थित होते.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
पंतप्रधान कार्यालय
पंतप्रधानांनी बाबू जगजीवन राम यांना जयंतीनिमित्त वाहिली आदरांजली
पंतप्रधान नरेंद्र मोदी यांनी बाबू जगजीवन रामजी यांना त्यांच्या जयंतीनिमित्त आदरांजली वाहिली आहे.
आपल्या ट्विट संदेशात पंतप्रधान म्हणाले;
"बाबू जगजीवन राम जी यांना त्यांच्या जयंतीनिमित्त विनम्र अभिवादन. स्वातंत्र्य चळवळीदरम्यानचे तसेच स्वातंत्र्यानंतरचे त्यांचे अतुलनीय योगदान आपले राष्ट्र सदैव स्मरणात ठेवेल. त्यांच्या प्रशासकीय कौशल्यासाठी आणि गरीबांबद्दल असलेल्या काळजीसाठी त्यांच्याबद्दल सर्वत्र आदराची भावना होती."